stanford-oval/wikipedia huggingface dataset:
Mavka

| Mavka: metsälaulu> Мавка. Лісова пісня |
| --- | --- |
 Mavka-elokuvan juliste.
Ohjaaja:  Oleksandra Ruban  & Oleg Malamuž
Käsikirjoittaja:  Jaroslav Voitsešek
Perustuu:  Lesja Ukrajinkan Metsälaulu-näytelmään
Säveltäjä:  Dario Vero
Pääosat:  Ääninäyttelijät (ukrainaksi) Natalka Denysenko,  Artem Pyvovarov,  Oleh Myh’ailjuta,  Serhi Prytula,  Natalija Sumska,  Julija Sanina,  Nina Matvijenko 
Valmistustiedot
Valmistusmaa:  Ukraina
Tuotantoyhtiö:  Animagrad / Film.UA Group
Levittäjä:  Film.UA Distribution, Kinomania
Ensi-ilta:   2023-3-22. maaliskuuta 2023  
Kesto:  99 minuuttia
Alkuperäiskieli:  ukraina tai englanti
Budjetti:  190 milj. UAH
Aiheesta muualla
IMDb 
Elonet
Infobox OKVirheellinen NIMI-arvo: 
Mavka: metsälaulu (ukr. Мавка. Лісова пісня,  Mavka. Lisova pisnja) on maaliskuussa 2023 julkaistu ukrainalainen 3D-animaatioelokuva. Elokuva julkaistiin alkujaan sekä ukrainan- että  englanninkielisenä. Animaatioelokuvan juoni perustuu kirjailija Lesja Ukrajinkan (1871-1913) Metsälaulu-näytelmään.
Jo keväällä 2023 kerrottiin, että elokuvan levitysoikeuksia oli myyty yli 20 eurooppalaiseen maahan, sekä muun muassa Kanadaan ja Yhdysvaltoihin. Venäjälle oikeuksia ei ole myönnetty, mutta siellä on laittomasti esitetty tätä ukrainalaista animaatiota.
Aiheesta muualla

Mavka Internet Movie Databasessa (englanniksi)
Мавка (kotisivut) (ukrainaksi) (mavka.ua)
Mavka (kotisivut) (englanniksi)  (mavka.ua)
Мавка. Лісова пісня (traileri) (ukrainaksi) (youtube.com)
Mavka. The Forest Song (traileri) (englanniksi) (youtube.com)
Meandrinidae

| Meandrinidae |
| --- | --- |
 Dendrogyra cylindrus
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Polttiaiseläimet Cnidaria
Luokka::  Korallieläimet Anthozoa
Lahko::  Kivikorallit Scleractinia
Heimo::  Meandrinidae  Gray, 1847
Katso myös
   Meandrinidae Wikispeciesissä   Meandrinidae Commonsissa 
Infobox OKNimi-testi OK: 
Meandrinidae on kivikorallien heimo, johon kuuluu viisi tai seitsemän sukua. Neljä sukua elää Atlantilla, loput Indopasifisella merialueella ja Punaisellamerellä. Niillä on tiivis kalkkirunko, ja polyyppien lonkerot ovat lähellä suuaukkoja.
Heimoon kuuluvia sukuja

Ctenella Matthai, 1928
Dendrogyra Ehrenberg, 1834
Dichocoenia Milne-Edwards and Haime, 1848
Goreaugyra Wells, 1973
Meandrina Lamarck, 1801*
Aiheesta muualla

Animal Diversity Web
Luettelo ammattitutkinnoista

Tämä artikkeli on luettelo ammattitutkinnoista. Enemmän aiheesta on artikkelissa ammatilliset tutkinnot. Luettelossa niistä ammattitutkinnoista, jotka ovat samalla ammattinimikkeitä, on jätetty pois liite "ammattitutkinto" (at). Se on kuitenkin jätetty niihin tutkintoihin, joilla on sama nimike kuin vastaavalla ammatillisella perustutkinnolla tai erikoisammattitutkinnolla.
Humanistinen ja kasvatusala

Vapaa-aika ja nuorisotyö
Lasten ja nuorten erityisohjaaja
Kielitieteet
Asioimistulkki
Muu humanistinen ja kasvatusala
Suntion ammattitutkinto
Kulttuuriala

Käsi- ja taideteollisuus
| --- | --- |
 Aseseppäkisälli  Hopeaseppä  Kaivertaja  Keramiikkakisälli  Kiviseppäkisälli  Kultaajakisälli  Kultaseppä  Käsityöntekijä  Lasinpuhaltajakisälli  Luonnontieteellisen alan konservoinnin at  Maalari :  Mallinrakentajakisälli  Puusepänalan at  Restaurointikisälli  Romanikulttuurin ohjaaja  Saamenkäsityökisälli  Seppäkisälli  Sisustusalan at  Soitinrakentajakisälli  Tekstiilialan at  Vaatetusalan at  Veneenrakentaja  Verhoilijan at 
Viestintä- ja informaatiotieteet
Audiovisuaalisen viestinnän at
Informaatio- ja kirjastopalvelualan at
Valokuvaajan at
Teatteri ja tanssi
Teatterialan at
Yhteiskuntatieteiden, liiketalouden ja hallinnon ala

Liiketalous ja kauppa
Asiakirjahallinnon ja arkistotoimen at
Isännöinnin at
Kiinteistövälitysalan at
Markkinointiviestinnän at
Myynnin at
Rahoitus- ja vakuutusalan at
Sihteerin at
Taloushallinnon at
Tullialan at
Ulkomaankaupan at
Viestinvälitys- ja logistiikkapalvelujen at
Virastomestari
Yrittäjän at
Luonnontieteiden ala

Tietojenkäsittely
Tietojenkäsittelyn at
Tekniikan ja liikenteen ala

| 0 | 1 | 2 | 3 |
| --- | --- | --- | --- |
|  Arkkitehtuuri ja rakentaminen Ammattisukeltaja  Ilmastointiasentaja  Ilmastointijärjestelmien puhdistaja  Kaukolämpöasentaja  Kiinteistönhoitaja  Kylmäasentaja  Lattianpäällystäjä  LVI-asentaja  Lämmityslaiteasentaja  Maarakennusalan at  Rakennustuotannon at  Rakennustuotealan at  Talonrakennusalan at  Tekninen eristäjä  Tekninen piirtäjä  Teollisuusputkiasentaja  Vesihuoltoalan at Kone-, metalli- ja energiatekniikka Hissiasentaja  Hitsaaja  Kaivosalan at  Koneenasentaja  Koneistaja  Laivanrakentaja  Levytekniikan at  Metallien jalostuksen at  Rakennuspeltiseppä  Työvälinevalmistaja  Valaja  Valumallinvalmistaja  |  Sähkö- ja automaatiotekniikka Automaatioasentaja  Elektroniikka-asentaja  Elektroniikka- ja sähköteollisuuden at  Kiskoliikenteen turvalaiteasentaja  Kotitalouskoneasentaja  Sähköasentajan at  Sähkölaitosasentaja  Voimalaitoksen käyttäjän at Tieto- ja tietoliikennetekniikka Tietokoneasentaja  Tietoliikenneasentaja Graafinen ja viestintätekniikka Digitaalipainaja  Jälkikäsittelykoneenhoitaja  Kirjansitoja  Painaja  Painopinnanvalmistaja Elintarvikeala ja biotekniikka Elintarvikejalostaja  Elintarviketeollisuuden at  Kondiittori  Leipomoteollisuuden at  Leipuri  Lihanjalostaja  Lihateollisuuden at  Maidonjalostajan at  Meijeriteollisuuden at  |  Prosessi-, kemian- ja materiaalitekniikka Kemianteollisuuden at  Korroosionestomaalarin at  Kumialan at  Lasikeraamisen alan at  Levyalan at  Maalari  Muovimekaanikko  Paperiteollisuuden at  Puusepän alan at  Saha-alan at  Teollisen pintakäsittelijän at  Veneenrakentajan at Tekstiili- ja vaatetustekniikka Jalkinealan at  Laukku- ja nahka-alan at  Nahanvalmistajan at  Tekstiilialan at  Turkkurin at  Vaatetusalan at: yhteinen käsi- ja taideteollisuusalan kanssa Ajoneuvo- ja kuljetustekniikka Ajoneuvonosturinkuljettaja  Autokorimekaanikko  Automaalarin at  Automekaanikon at  Automyyjän at  Autosähkömekaanikon at  Dieselmekaanikon at  Henkilöautomekaanikko  |  Lastinkäsittelyalan at  Lentoasemapalvelujen at  Linja-autonkuljettajan at  Metsäkoneasentajan at  Pienkonemekaanikko  Puutavaran autokuljetuksen at  Raskaskalustomekaanikon at  Varaosamyyjän at  Varastoalan at  Yhdistelmäajoneuvonkuljettaja Muu tekniikan ja liikenteen ala Kivimies  Kunnossapidon at  Lukkoseppä  Nuohooja  Rautatiekaluston kunnossapidon at  Sisustusalan at  Vartija  Ympäristöhuollon at  |
Luonnonvara- ja ympäristöala

| --- | --- |
 Maatilatalous Hevostenvalmentaja  Karjatalouden at  Kengitysseppä  Luonnonmukaisen tuotannon at  Maatalouskoneasentaja  Mehiläistarhaaja  Ratsastuksenopettaja  Seminologi  Viljelijän at Puutarhatalous Arboristi  Floristi  Puistopuutarhuri  Viinintuotannon at  Viljelypuutarhuri :  Kalatalous Kalanjalostajan at  Kalanviljelijän at  Kalastusopas Metsätalous Bioenergia-alan at (entinen turvealan at)  Metsäkoneenkuljettajan at  Metsätalousyrittäjä Luonto- ja ympäristöala Erä- ja luonto-opas  Luonnontuotealan at  Porotalouden at Muu luonnonvara- ja ympäristöalan koulutus Eläintenhoitaja  Golfkentänhoitaja
Sosiaali-, terveys- ja liikunta-ala

Sosiaaliala
Koululaisen aamu- ja iltapäivätoiminnan ohjaaja
Koulunkäyntiavustaja
Perhepäivähoitaja
Terveysala
Jalkojenhoidon at
Obduktiopreparaattorin at
Sairaankuljettaja
Sosiaali- ja terveysalojen yhteinen ohjelma
Päihdetyön at
Kuntoutus ja liikunta
Hieroja
Liikunnan at
Liikuntapaikkojen hoitaja
Valmentajan at
Tekniset terveyspalvelut
Optikkohioja
Välinehuoltaja
Kauneudenhoitoala
Hiusalan at
Matkailu- ravitsemis- ja talousala

Matkailuala
Maaseutumatkailun at
Matkailun ohjelmapalvelun at
Matkaopas
Matkatoimistovirkailijan at
Majoitus- ja ravitsemisala
Hotellivirkailijan at
Ravintolakokin at
Suurtalouskokin at
Tarjoilijan at
Kotitalous- ja kuluttajapalvelut
Kotityöpalvelujen at
Puhdistuspalvelut
Laitoshuoltaja
Tekstiilihuollon at
Aiheesta muualla

Opetushallituksen näyttötutkintotietojen haku (Arkistoitu – Internet Archive)
Ammattikoulutus Suomessa
| --- | --- |
Koulutus:   Ammatilliset tutkinnot  Näyttötutkinto  Oppisopimus  Työssäoppiminen  Työvoimakoulutus  Erityisopetus 
Luettelot:   Luettelo ammatillisista perustutkinnoista  Luettelo ammattitutkinnoista  Luettelo erikoisammattitutkinnoista
Rasvapallo

Boule de Suif'n kansikuva
Rasvapallo (ransk. Boule de Suif) on Guy de Maupassantin kirjoittama novelli. Rasvapallo julkaistiin ensimmäistä kertaa naturalistisessa novellikokoelmassa vuonna 1880. Suomeksi se julkaistiin ensimmäisen kerran vuonna 1907. Rasvapallo kertoo pienestä seurueesta, joka pakenee preussilaisten miehitystä Ranskan–Preussin sodan aikana Postivaunulla. Päähenkilönä on lihava prostituoitu, eli rasvapallo, joka uhrautuu kanssamatkustajiensa hyväksi: preussilainen upseeri ei salli seurueen jatkaa matkaa, jos hän ei suostu tulemaan sänkyyn hänen kanssaan. Muut matkustajat eivät kuitenkaan pysty hyväksymään hänen uhraustaan, yhteiskunnallisen ylimielisyytensä vuoksi. Kertomusta voidaan pitää Maupassantin ensimmäisenä huomattavana teoksena, ja se nosti kirjailijan kuuluisuuteen.
Ratsastus kesäolympialaisissa 2024

Olympialaisissa käytetty ratsastusareena.
Kenttäratsastuskilpailun maastoratsastus kilpailtiin Versailles’n linnan lähistöllä.
Ratsastuksessa kilpaillaan Pariisin kesäolympialaisissa 2024 kenttä-, koulu- ja esteratsastuksessa, joista jokaisesta on ohjelmassa yksilökilpailu ja joukkuekilpailu. Kenttäratsastus on ohjelmassa 27.–29. heinäkuuta, kouluratsastus 30. heinäkuuta – 4. elokuuta ja esteratsastus 1.–6. elokuuta.
Mitaliyhteenveto

| Laji | Kultaa | Hopeaa | Pronssia |  |  |  |
| --- | --- | --- | --- | --- | --- | --- |
Kouluratsastus (yksilö)   tiedot: 
Kouluratsastus (joukkue)   tiedot: 

| Kenttäratsastus (yksilö)   tiedot |  Michael Jung, Chipmunk Frh Saksa (GER) |  Christopher Burton, Shadow Man Australia (AUS) |  Laura Collett, London 52 Iso-Britannia (GBR) |  |  |  |
| Kenttäratsastus (joukkue)   tiedot |  Iso-Britannia Rosalind Canter, Lordships Graffalo Tom McEwen, JD Dublin Laura Collett, London 52 |  Ranska Nicolas Touzaint, Diabolo Menthe Karim Laghouag, Triton Fontaine Stéphane Landois, Chaman Dumontceau |  Japani Toshiyuki Tanaka, Jefferson Kazuma Tomoto, Vinci De La Vigne Yoshiaki Oiwa, Mgh Grafton Street Ryuzo Kitajima, Cekatinka |  |  |  |

Esteratsastus (yksilö)   tiedot: 
Esteratsastus (joukkue)   tiedot:
Mantovan maakunta

Mantovan maakunta (ital. Provincia di Mantova) on maakunta Lombardian hallintoalueella Pohjois-Italiassa.
Mantovan maakunnan pinta-ala on 2 341 km2 ja asukasluku hieman yli 400 000. Maakunta muodostuu 69 kunnasta, ja sen pääkaupunki on Mantova.
Suurimmat kaupungit

Mantovan maakunnan väekkäimmät kaupungit ovat (31.12.2015):
Mantova – 48 671 asukasta
Castiglione delle Stiviere – 23 212 asukasta
Suzzara – 21 161 asukasta
Viadana – 19 926 asukasta.
Aiheesta muualla

Kuvia tai muita tiedostoja aiheesta Mantovan maakunta Wikimedia Commonsissa
Virallinen sivusto (italiaksi)
Mantovan maakunta
Acquanegra sul Chiese | Asola | Bagnolo San Vito | Bigarello | Borgofranco sul Po | Borgo Virgilio | Bozzolo | Canneto sull’Oglio | Carbonara di Po | Casalmoro | Casaloldo | Casalromano | Castel Goffredo | Castel d’Ario | Castelbelforte | Castellucchio | Castiglione delle Stiviere | Cavriana | Ceresara | Commessaggio | Curtatone | Dosolo | Felonica | Gazoldo degli Ippoliti | Gazzuolo | Goito | Gonzaga | Guidizzolo | Magnacavallo | Mantova | Marcaria | Mariana Mantovana | Marmirolo | Medole | Moglia | Monzambano | Motteggiana | Ostiglia | Pegognaga | Pieve di Coriano | Piubega | Poggio Rusco | Pomponesco | Ponti sul Mincio | Porto Mantovano | Quingentole | Quistello | Redondesco | Revere | Rivarolo Mantovano | Rodigo | Roncoferraro | Roverbella | Sabbioneta | San Benedetto Po | San Giacomo delle Segnate | San Giorgio di Mantova | San Giovanni del Dosso | San Martino dall’Argine | Schivenoglia | Sermide | Serravalle a Po | Solferino | Sustinente | Suzzara | Viadana | Villa Poma | Villimpenta | Volta Mantovana
Matinlammi (Lahti)

| Matinlammi |
| --- | --- |
Valtiot:  Suomi
Maakunnat:  Päijät-Häme
Kunnat:  Lahti
Koordinaatit:  61°00′14″N, 25°55′25″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Arrajoen valuma-alue (14.16)
Laskuoja:  suo-oja 
Järvinumero:  14.162.1.003
Mittaustietoja
Pinnankorkeus:  115 m  
Pituus:  210 m  
Leveys:  80 m  
Rantaviiva:  0,491 km  
Pinta-ala:  0,909 ha  
Saaria:  ei saaria 
 fiMatinlammi 
Matinlammi  on Päijät-Hämeessä Lahdessa Luhtaanmaan kylän lähellä sijaitseva lampi.
Maantietoa

Lammen pinta-ala on 0,9 hehtaaria, se on 200 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Arrajoen valuma-alueella (14.16), jonka Ruuhijärven–Salajärven alueeseen (14.162) se kuuluu. Lammen vedenpinnan korkeus on 115 metriä mpy.
Rapala VMC

| Rapala VMC Oyj |
| --- | --- |
Yritysmuoto:  julkinen osakeyhtiö
Osake:  OMXH: RAP1V
Markkina-arvo:   168 milj. € (30.12.2020)
ISIN:  FI0009007355
Perustettu:  1936
Perustaja:  Lauri Rapala
Toimitusjohtaja:  Louis d’Alançon (va.) (16.11.2022 lähtien)
Kotipaikka:  Asikkala, Suomi
Tuotteet:  uistimet ja muut kalastustarvikkeet
Liikevaihto:   261,3 milj. € (2020)
Liikevoitto:   10,7 milj. € (2020)
Tilikauden tulos:   3,4 milj. € (2020)
Henkilöstö:   1 971 (keskim. 2020)
Tytäryhtiöt:  mm. Marttiini, Peltonen
Kotisivu:  rapalavmc.com
Infobox OKVirheellinen NIMI-arvo: 
Rapala VMC Oyj on Lauri Rapalan 1930-luvulla perustama suomalainen yritys, joka valmistaa kalastustarvikkeita, kuten uistimia ja fileointiveitsiä. Yhtiö lukeutuu maailman suurimpien kalastustarvikevalmistajien joukkoon yhdessä kilpailijoidensa Pure Fishingin, Shimanon ja Daiwan kanssa. Yhtiö sai alkunsa, kun kalastaja Lauri Rapala tarkkaili petokalojen käyttäytymistä ja huomasi, että ne usein valitsivat kohteekseen haavoittuneet kalat, joiden uinti oli vaappuvaa ja epätasaista. Huomion innoittamana Rapala rakensi vaappu-uistimen, joka jäljitteli tuota vaappuvaa liikettä.
Perheyrityksenä alkunsa saanut Rapala on vuosien varrella laajentunut merkittävästi, ja nykyisin yhtiön jakeluverkosto kattaa yli 120 maata. Konsernin alle kuuluvat tätä nykyä muun muassa kalastussiimavalmistaja Sufix, uistimia valmistava Storm sekä puukkoja valmistava Marttiini. Rapalan uistimet ovat maailmanlaajuisesti tunnettuja, ja yhtiön uistimilla on pyydystetty enemmän International Game Fishing Associationin rekisteröimiä ennätyssaaliita kuin millään muilla uistimilla.
Rapalan uistinten ja puukkojen valmistus Suomessa loppuu, kun yhtiö siirtää tuotantonsa Vääksystä Pärnuun, missä yhtiöllä on ennestään töissä noin 330 henkeä. Yhtiö työllistää Vääksyssä edelleen noin 50 työntekijää, muun muassa uistinten suunnittelussa ja teknisellä osastolla.
Historia > 1930-luku: Yhtiön alkutaival

Rapala VMC Oyj sai alkunsa, kun petokaloja Päijänteellä seuratessaan Lauri Rapala (1905–1974) huomasi niiden kiinnostuvan haavoittuneen kalan vaappuvasta liikkeestä. Itsensä kalastajana elättänyt Rapala keksi rakentaa kertakäyttöisten muikkusyöttien tilalle haavoittuneen pikkukalan liikkeitä matkivan vaappu-uistimen.
Ensimmäiset Rapala-uistimet tulivat myyntiin Kalkkisten Osuuskauppaan vuonna 1938 ja sotien jälkeen Lauri Rapala aloitti uistinvalmistuksen koko perheen voimin. Perhe teki vajastaan työpajan, jossa uistimia hiottiin hiekkapaperilla päällystetyllä rukilla. 1950-luvulle tultaessa uistimet kävivät kaupaksi niin hyvin, että perhe pystyi omistautumaan kasvavalle yritykselle täyspäiväisesti.
Historia > 1950–60-luku: Kansainvälisen kasvun aika

Helsingin olympialaiset vuonna 1952 olivat Rapalalle merkittävät, kun olympiavieraat kävivät helsinkiläisessä Schröderin kalastusliikkeessä ja veivät mukanaan Rapalan uistimia ympäri maailmaa. 50-luku olikin yhtiölle kansainvälisen kasvun aikaa. Vuonna 1955 ensimmäinen erä Rapalan uistimia vietiin Ruotsiin. Norja seurasi perässä seuraavana vuonna. Yhtiön tulevaisuuden kannalta merkittävä käänne oli uistinten päätyminen Yhdysvaltoihin, jossa ne kiinnittivät paikallisen kalastusliikkeen omistaja Ron Weberin huomion. Weber ja hänen yhtiökumppaninsa Raymond Ostrom olivat halukkaita ryhtymään uistinten jakelijoiksi Yhdysvalloissa, ja ottivat yhteyttä Rapalan perheeseen. Osapuolet solmivat sopimuksen, ja Weber ja Ostrom alkoivat myydä Rapalan uistimia Yhdysvalloissa.
Life-lehti teki vuonna 1962 jutun Rapalan vieheistä, joita "kalat eivät voi vastustaa". Rapalan näkyvyys kasvoi jutun myötä huomattavasti, sillä lehden numerosta tulikin samalla Marilyn Monroen muistonumero, jonka levikki oli ennätyksellinen. Valtavaan kysyntään vastatakseen yhtiö perusti ensimmäisen tehtaansa Vääksyyn vuonna 1962. Seuraava tehdas avattiin vuonna 1963 Riihilahdessa. Rapalan vienti kasvoi 1960- ja 1970-luvuilla, ja yhtiö avasi Vääksyyn uuden tehtaan vuonna 1973.
Historia > 1970–90-luku: Monipuolistumisen, muutosten ja kasvun aika

Lauri Rapalan kuoltua vuonna 1974 hänen poikansa Ensio, Esko ja Risto ottivat yhtiön hallintaansa johtaen sitä aina 1980-luvun lopulle saakka. Samoihin aikoihin yhtiömuodoksi tuli osakeyhtiö. Vuonna 1982 Rapala julkaisi yhden menestyksekkäimmistä uistimistaan, Shad Rap -vaapun. Uistimen valtava kysyntä johti siihen, että uistinta vuokrattiin Yhdysvalloissa jopa 40 dollarin päivähinnalla. Shad Rap on tänäkin päivänä yksi Rapalan parhaiten myyvistä uistimista. Vuonna 1989 Eskon poika Jarmo Rapala nimitettiin toimitusjohtajaksi ja Jorma Kasslin tuli yhtiön varatoimitusjohtajaksi. 1990-luvulla yhtiö koki merkittäviä muutoksia. Vuosikymmenen alussa Rapala osti jakeluyhtiö Normark Scandinavian. Yhtiön seuraava merkittävä hankinta tapahtui vuonna 1999, kun Rapala osti yhdysvaltalaisen pehmeitä syöttejä valmistavan Storm Manufacturing Companyn. Muutoksia tapahtui myös yhtiörakenteessa: vuonna 1995 Rapalan perhe myi yrityksen sen toimivalle johdolle ja pääomasijoittajille, ja vuonna 1998 yritys listautui Helsingin pörssiin. Samana vuonna yhtiön toimitusjohtajaksi valittiin Jorma Kasslin, joka toimi roolissa vuoteen 2016 saakka.
Historia > 2000-luvusta nykypäivään: Menestyksekäs liiketoiminta jatkuu

Vuonna 2000 Rapala osti erityisesti kolmihaarakoukuistaan tunnetun VMC:n Viellardin perheeltä. Yrityskauppojen myötä konsernin nimeksi tuli Rapala VMC, jossa VMC on lyhenne sanoista Viellard Migeon Cie.  Yhtiö alkoi myös valmistaa erilaisia kalastustarvikkeita, kuten pihtejä, vaakoja ja mittoja. Vuodesta 2005 lähtien yhtiö on ollut vahvassa kasvussa ja hankkinut ja perustanut jakeluyhtiöitä muun muassa Etelä-Afrikkaan, Australiaan, Malesiaan, Kiinaan ja Thaimaahan. 2000-luku oli Rapalalle hankintojen aikaa: yhtiö osti VMC:n lisäksi muun muassa uistinvalmistaja Luhr Jensenin, veitsivalmistaja Marttiinin, suksivalmistaja Peltosen sekä kalastussiimavalmistaja Sufixin. Rapalan omistusrakenne on muuttunut yrityskauppojen myötä. Ranskalainen Viellardin perhe ja hongkongilainen William Ng tulivat yhtiön suuromistajiksi myytyään omat yrityksensä Rapalalle. Jorma Kasslin (k. 2024[lähde? ]) toimi Rapala VMC:n toimitusjohtajana vuosina 1998–2016, minkä jälkeen hän siirtyi hallituksen puheenjohtajaksi. Samalla Kasslinin seuraajaksi toimitusjohtajaksi nimitettiin yhtiön varatoimitusjohtaja Jussi Ristimäki. Ristimäki toimi yhtiön toimitusjohtajana vuoteen 2019 saakka, jonka jälkeen yhtiön hallituksen puheenjohtaja Louis D’Alançon otti myös toimitusjohtajan tehtävät väliaikaisesti hoitaakseen, kunnes Ristimäen seuraaja olisi nimitetty. Yhtiön toimitusjohtajaksi nimitettiin vuonna 2020 Nicolas Cederström Warchalowski. Rapala VMC:n tuorein yritysosto tapahtui vuonna 2021, kun konserni osti taiwanilaisen keloja ja vapoja valmistavan Okuman. Yhtiön toimitusjohtaja Cederström Warchalowskin mukaan Okuman hankinta voi merkitä Rapalalle uutta kasvun ja hankintojen aikakautta.
Kestävä kehitys

Rapala julkaisi vuoden 2020 alussa uuden vastuullisuussuunnitelmansa, jossa yhtiö ilmoitti tavoitteekseen olla yksi maailman vastuullisimmista kalastusvälineyhtiöistä vuoteen 2024 mennessä. Rapala tähtää tuomaan vuoteen 2023 mennessä markkinoille 100% lyijyttömiä vaappuja, vähentämään muovin käyttöä tuotepakkauksissa sekä siirtymään uusiutuvaan energiaan kaikissa uistinvalmistusyksiköissään. Yhtiö on ottanut tuotannon hiilijalanjäljen yhdeksi toimintansa keskeisistä mittareista, jota seurataan säännöllisesti.
Jo ennen vastuullisuussuunnitelmaansa yhtiö oli kiinnittänyt huomiota kestävään kehitykseen: yhtiö on pyrkinyt minimoimaan tuotannostaan syntyvää jätettä, painottanut kestäviä raaka-aineita sekä vähentänyt lentokuljetuksia tuotteiden toimituksissa tehtailta jakeluyhtiöihin. Rapala on panostanut myös uusiutuvaan energiaan: vuonna 2020 yhtiön uistintehtaan Suomessa ja Virossa siirtyivät käyttämään uusiutuvaa energiaa. Vuonna 2021 Marttiinin tehtaat seurasivat perässä.
Vuonna 2021 Rapalan alla toimiva Sufix julkaisi Recycline Monofilament -kalastussiiman, joka on markkinoiden ensimmäinen 100 % kierrätetystä materiaalista valmistettu monofilamenttisiima.
Tuotteet

Uistimien ja vieheiden lisäksi Rapala valmistaa myös monia muita kalastustarvikkeita, kuten esimerkiksi fileointiveitsiä, siimoja, vaatteita, aurinkolaseja, kalavaakoja sekä virvelivapoja ja -keloja. Rapala VMC:n mukaan suurin osa konsernin omien tuotemerkkien tuotannosta on sen omilla tehtailla, mutta myös ulkoistamista käytetään.
Rapala-konsernin tuotemerkkejä ovat muun muassa puukkoja valmistava Marttiini, viehevalmistajat Blue Fox, Storm ja Luhr Jensen sekä suksimerkki Peltonen. Konsernin tuotekehitys tuo vuosittain maailmanmarkkinoille 500–1000 uutta viehettä. Pelkästään Yhdysvalloissa Rapalalla on satakunta ammatikseen vapaa-ajan kalastusvälineillä kalastavaa tuotekehittelijää.
Tuotteet > Suosittuja uistimia

Rapalan valmistamista pintavieheistä suosituimpiin lukeutuvat:
Skitter Pop
Skitter Walk
Rapalan valmistamista keskisyvyydessä (1–3 metrin syvyydessä) uivista vieheistä suosituimpiin lukeutuvat:
Original Floater
CountDown
Shallow Shad Rap
Shad Rap
Jointed Shad Rap
Twitchin' Rap
Long Cast Minnow
Scatter Rap Minnow
Scatter Rap Crank
Scatter Rap CountDown
X-Rap
Rapalan valmistamista syvällä (yli 3 metrin syvyydessä) uivista vieheistä suosituimpiin lukeutuvat:
Magnum
Down Deep Husky Jerk
Deep Tail Dancer
Scatter Rap Crank Deep
DT (Dives-To)
X-Rap Magnum
Suosittuja pilkkejä:
Jigging Shad Rap
Jigging Rap
Omistus

Rapala VMC:n viisi suurinta osakkeenomistajaa (tilanne 30.4.2023):
| # | Omistaja | Osakemäärä | Osuus |
| --- | --- | --- | --- |
| 1. | Viellard Migeon Et Compagnie Sa | 15 542 027 | 39,85 % |
| 2. | Sr Nordea Nordic Small Cap | 4 809 427 | 12,33 % |
| 3. | Valtion Eläkerahasto | 1 290 000 | 3,31 % |
| 4. | Shimano (singapore) Private Limited | 889 680 | 2,28 % |
| 5. | Keskinäinen Eläkevakuutusyhtiö Ilmarinen | 292 007 | 0,75 % |